**ELŐTERJESZTÉS**

**Körmend város Önkormányzata Képviselő-testülete 2016. március 31-i ülésére**

**Tárgy**: Zenit Kft. kérelme

Tisztelt Képviselő-testület!

Haholt Zoltán, a Zenit Kft. ügyvezetője azzal a kérelemmel fordult az Önkormányzathoz, hogy megvásárolná az általa a Szabadság téren bérelt üzlethelyiséget az alábbiak szerint:

Mivel az üzlet nagy, első lépésben a bejárattól délre néző két helyiséget kívánja megvásárolni.

Kéri, hogy mivel körmendi székhellyel rendelkező kisvállalkozó, támogassa őt a Képviselő-testület a kérelme pozitív elbírálásával, hogy versenybe tudjon maradni a kisvállalkozás a multinacionális vállalkozásokkal szemben.

A Zenit Kft. régóta stabil működéssel van jelen a városban, és kínálata színesen befolyásolja a városi kereskedelmet.

A megvásárolni kért ingatlan a körmendi 307/1/A/1 és 307/1/A/2 hrsz. ingatlan. Előbbi 63,30 m2, utóbbi 40,42 m2.

A két ingatlanra értékbecslést készítettünk, amely szerint a 307/1/A/1 hrsz-ú ingatlan értéke 10.800.000 Ft, míg a 307/1/A/2 hrsz-ú ingatlan értéke 7.600 e Ft. Az értékesítés ÁFA mentes.

Mivel a Képviselő-testület eddig támogatta a bérlők ezirányú kérelmét, és mivel a bérlőket mindenképpen elővásárlási jog illeti meg, ezért kérem, hogy támogatólag döntsenek a kérdésben.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy értékesítésre felkínálja a tulajdonát képező körmendi 307/1/A/1 és 307/1/A/2 hrsz. ingatlant az ingatlanok bérlője, a Zenit Kft. részére az alábbi feltételekkel:

* a 307/1/A/1 hrsz-ú ingatlan eladási ára: 10.800 e Ft.
* 307/1/A/2 hrsz-ú ingatlan eladási ára: 7.600 e Ft.
* a Magyar Államot elővásárlási jog illeti meg, így vele az elfogadott eladási ajánlatot közölni kell
* a vételárat a megkötendő szerződés hatályba lépésétől számított 30 napon belül, egyösszegben kell az Eladó részére megfizetni, a vételár megfizetéséig az Eladó a tulajdonjogát fenntartja.

Körmend, 2016. március 17.

**Bebes István**

**polgármester**